lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv de lv id lv lv es uk es en en lv lv lv es lv lv lv lv lv de lv es lv lv lv lv lv lv lv lv lv lv lv lv lv lv lv lv lv lv lv lv lv es lv lv en lv de lv lv es lv de lv es lv lv lv lv lv lv lv ceb de lv lv lv lv lv de lv lv lv de lv lv lv de sk en sk hbs_lat lv lv sk hbs_lat uk en en lv id es es en lv lv
Sabiedrībā zināmi ļaudis pulcējas spiegu trillera "Suflieris" pirmizrādē
2022. gada 16. septembris 00:00
Trešdien, 14. septembrī, kinoteātrī “Splendid Palace” notika vēsturiskā spiegu trillera “Suflieris” Latvijas pirmizrāde, pulcējot filmas komandu no Latvijas un Igaunijas, Latvijas Republikas kultūras ministru Nauri Puntuli, Igaunijas Republikas vēstniecības pārstāvjus, kā arī plašu viesu loku un vietējā, kvalitatīvā kino cienītājus.
Aleks Boldvins kļuvis par astoņu bērnu tēvu
Noklausies! "Raxtu Raxti" laiž klajā singlu "Sajāj tautas, sarīb zeme"
Filmas “Neona pavasaris” pirmizrādi nosvinēs ar īpašu deju mūzikas ballīti
"Ardievu, Burka!" Magone nomainījusi uzvārdu
Režisors Staņislavs Tokalovs: iepriekšējā dzīvē esmu bijis suns
VIDEOMūziķis Jānis Ruņģis izdod video zīmju valodā
Spiegu trilleris “Suflieris” ar Prītu Voigemastu, Agnesi Budovsku un Kasparu Znotiņu galvenajās lomās stāsta par Otrā pasaules kara priekšvakaru, kad PSRS un Vācija pārsteidz pasauli, parakstot vienošanos par neuzbrukšanu, un pārējiem vēl nav zināms, ka paktā ietverts arī slepens protokols, kas nodod Baltiju un Somiju Staļina varā un ļauj Hitleram iebrukt Polijā.
Tomēr, kā atzīst viens no filmas producentiem Jānis Kalējs, spēlfilma nav tikai par karu:
“1939. gada notikumi šodien iegūst jaunu aktualitāti. Izcili aktierdarbi, krāšņi tērpi un laikmeta vide.
Spiegu spēles, intrigas, bet pāri visam liktenīga mīlestība un jautājums – kurš ir SUFLIERIS? Domāju, ka spēlfilma neatstās vienaldzīgu nevienu laba un kvalitatīva kino cienītāju.”
Jāatzīst, ka vēsturiskā spiegu trillera ideja radās jau sen, “Suflieris” bija iecerētā kā viena no Igaunijas simtgades filmām.
Neskatoties uz to, ka pasaules pirmizrāde jau notika agrāk, spēlfilmas pirmizrāde mūsmājās notiek pilnīgi citādos apstākļos. “Kad mēs sākām strādāt pie “Sufliera”, Igaunijas sabiedrībā valdīja uzskats, ka valsts varētu būt labākā pozīcijā, ja nepiederētu nevienai militārai apvienībai.
Tas ļoti atgādināja pirmskara laikus tālajā 20. gadsimtā.
Taču tiklīdz Krievijas armija sāka savu tā saucamo “speciālo militāro operāciju” Ukrainā, sabiedrības domas pilnībā mainījās. Šobrīd diez vai izdosies atrast kaut vienu šādi domājošu pilsoni Baltijas valstīs un arī Skandināvijā. Domāju, ka “Suflieris” vēlreiz ļauj mums novērtēt miera laiku un tā neapšaubāmo vērtību,” dalās atmiņās un pārdomās spēlfilmas “Suflieris” igauņu režisors Margus Paju.
Režisors ļoti augstu vērtē visas komandas darbu un arī mūsu aktieru spēli, ar kuriem sadarbojās pirmo reizi. Jāsaka, ka tas ir abpusēji:
“Prieks būt daļai no šī vērienīgā projekta, daļai no starptautiskās komandas, kas tik labi sastrādājās. Īpaši gribu atzīmēt darbu ar režisoru Margusu Paju, mēs lieliski sapratāmies un kopā esam radījuši ļoti veiksmīgu personāžu.
Manis atveidotā Marija ir gudra sieviete, kura, ļaujoties mīlestībai, negaidīti tiek pakļauta politikas skarbajai spēlei,” atzīmē Agnese Budovska.
Savukārt Kaspars Znotiņš, aicinot visus uz filmu, padara spiegu intrigu vēl lielāku: “Spiegs aizies pēdējais” bija šīs filmas darba nosaukums. Tā atbild arī filmas galvenais varonis, kad mans varonis pēc slepenas tikšanās kafejnīcā viņam pajautā: “Kurš iet prom pirmais, jūs vai es?” Tad nu nāciet skatīties, kurš aizies pirmais.”
Kopā ar latviešu aktieriem Agnesi Budovsku, Kasparu Znotiņu, Gati Gāgu un Daini Sumišķi trillerī “Suflieris” spēlēja arī Igaunijā pazīstamie aktieri Prīts Voigemasts, Elmo Nīganens, Dorisa Tislare, lietuvieši Ieva Andrejevaite un Valentīns Novopoļskis, kurš Latvijā zināms no filmām “Oļegs” un “Krimināllieta iesācējam”, un citi.
Filmas mūzikas autori – latviešu komponisti Ēriks Ešenvalds un Rihards Zaļupe.
Ierakstā piedalījušies Latvijas Radio kora solisti un simfoniskā orķestra mūziķi, ieraksts veikts Latvijas Radio 1. studijā un Rīgas Sv. Jāņa baznīcā.
Sākot no 14. septembra mūzika, kas tapusi filmai “Suflieris”, ir pieejama visās digitālajās mūzikas klausīšanās platformās (Spotify, Apple, Amazon, Youtube music u.c.).
Filma ir vērienīgs četru valstu kopražojums, to veidojušas kompānijas “Film Angels Productions” (Latvija), “Nafta Films” (Igaunija), “Taska Film” (Igaunija), “Solar Films” (Somija) un “Inscript” (Lietuva). Filmas ražošanu atbalstīja Nacionālais Kino Centrs un Valsts Kultūrkapitāla fonds.
No šī gada 16. septembra spiegu trilleris “Suflieris” tiks izrādīts kinoteātros visā Latvijā,
kā arī vairākos kultūras centros – Daugmales pagasta Kultūras centrā, Engures mācītājmuižas pagalmā, Viesītes Kultūras centrā, Ogresgala Tautas namā, Kalsnavas Multifunkcionālā centra “UPs” telpās, Kalsnavas Kultūras namā, Zaļenieku Kultūras namā, Doles Tautas namā, Ogres Kultūras centrā, Babītes KIC filiālēs “Vietvalži” un “Piņķi”, Ķekavas novada Kultūras namā, Zirņu pagasta SAC “Citrons”, Barkavas Kultūras namā, Katlakalna Tautas namā, Kokneses Kultūras namā, Ciemupes Tautas namā, Ādažu Kultūras centrā un Gaviezes Kultūras namā.
Noklausies! "Raxtu Raxti" laiž klajā singlu "Sajāj tautas, sarīb zeme"
Režisors Staņislavs Tokalovs: iepriekšējā dzīvē esmu bijis suns
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
Nacionālais teātris šķendējas ar Tukuma muzeju par savulaik nozagtas Aspazijas bistes piederību
VIDEO Publicēts filmas "Mātes piens" oficiālais treileris
Mirusi oskarotā aktrise Luīze Flečere
Ko darīt Lietuvas muzejos? Zirgi, dzintari un mūsdienu māksla
Mājās piemirsts analogais ieraksts. Vinila dienā prezentēs retu Latvijas grupas “Opus” skaņuplati
Jaunais aktieris Kārlis Arnolds Avots par satikšanos ar skandālistu Aldi Gobzemu
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Kino industrijas pārstāvji pulcējas pašmāju filmas "Mīlulis" pirmizrādē
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa